
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 439 

26 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός πολεοδομικών και κτιριοδομικών όρων 
για το έργο "Πενικό Κατάστημα Κράτησης Δυτικής 
Μακεδονίας", που βρίσκεται στη θέση "Αγρόκτημα 


Φελλίου"του Δήμου Γρεβενών, Ν. Γρεβενών. 1 

Κήρυξη ως αναδασωτέας έκτασης εμβαδού 1,861 στρ. 
στη θέση «Αρκουδόγιαννη» Περιφέρειας Δ.Δ. Ελλη¬ 
νικών, Δήμου Αρτεμισίου, του Νομού Εύβοιας. 2 


ΑΠΟΦΑΣΕΙ Σ 

Αριθ. οικ. 20581 (1) 

Καθορισμός πολεοδομικών και κτιριοδομικών όρων για το 
έργο "Γενικό Κατάστημα Κράτησης Δυτικής Μακεδο¬ 
νίας", που βρίσκεται στη θέση "Αγρόκτημα Φελλίου" 
του Δήμου Γ ρεβενών, Ν. Γ ρεβενών. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 5 (παρ.7)τουΝ. 2408/1996 
(ΦΕΚ Α 104), όπως τροποποιήθηκε με το άρθρο 3 (παρ. 
15) του Ν. 2479/1997 (ΦΕΚ Α 67). 

2. Τις διατάξεις του άρθρου 5 (παρ. 8, 9, 12, 14, 16, 17 
και 19) του Ν. 2229/1994 (ΦΕΚΑ 138). 

3. Τις διατάξεις του άρθρου εβδόμου (παρ. 2,4,5 και 6) 
του Ν. 1955/1991 (ΦΕΚΑ 112). 

4. Τις διατάξεις του άρθρου 21 (παρ. 5) του Ν. 2521/ 
1997 (ΦΕΚΑ 174). 

5. Τις διατάξεις του άρθρου 22 του Ν. 1577/1985 "Γενι¬ 
κός Οικοδομικός Κανονισμός" (Φ.Ε.Κ. Α210), καθώς και 
τις διατάξεις της απόφασης υπ’ αριθμ. 3046/304/3.2.1989 
"Κτιριοδομικός Κανονισμός" (Φ.Ε.Κ. Δ59), όπως ισχύει. 

6. Την υπ’ αριθμ. 3037/31.7.2002 (ΦΕΚ Β' 1044) απόφαση 
του Υπουργού Δικαιοσύνης, με την οποία ανατίθεται στην 
εταιρεία" ΘΕΜΙΣ ΚΑΤΑΣΚΕΥΑΣΤΙΚΗ Α.Ε." η μελέτη, δημο- 
πράτηση της κατασκευής, επίβλεψη και παραλαβή του έρ¬ 
γου "Γενικό Κατάστημα Κράτησης Δυτικής Μακεδονίας". 

7. Το υπ’ αριθμ. 17822/3.11.2003 έγγραφο της εταιρείας 
"ΘΕΜΙΣ ΚΑΤΑΣΚΕΥΑΣΤΙΚΗ Α.Ε." περί καθορισμού πολεο¬ 


δομικών και κτιριοδομικών όρων για το έργο "Γενικό Κα¬ 
τάστημα Κράτησης Δυτικής Μακεδονίας". 

8. Την υπ’ αριθμ. 28704/4362/26.11.2001 (ΦΕΚ Β' 1575) 
Κοινή Υπουργική απόφαση "Ειδικό Πλαίσιο Χωροταξικού 
Σχεδιασμού και Αειφόρου Ανάπτυξης Καταστημάτων 
Κράτησης". 

9. Το από 24/31.5.1985 Π. Δ/γμα "Τροποποίηση των ό¬ 
ρων και περιορισμών δόμησης των γηπέδωντων κειμένων 
εκτός των ρυμοτομικών σχεδίων των πόλεων" (ΦΕΚ Δ' 
270), όπως ισχύει. 

10. Την από 4.4.2003 θεώρηση των όρων δόμησης της 
Δ/νσης Πολεοδομίας και Περιβάλλοντος, της Νομαρχια¬ 
κής Αυτοδιοίκησης Γ ρεβενών στο υπό κλίμακα 1: 500 το- 
πογραφικό διάγραμμα. 

11. Την υπ’ αριθμ. 51/ΔΑΣ-1141/2.4.2003 πράξη χαρα¬ 
κτηρισμού έκτασης, της Δ/νσης Δασών Ν. Γ ρεβενών, της 
Περιφέρειας Δυτικής Μακεδονίας. 

12. Το υπ’ αριθμ. 376/26.2.2003 έγγραφο της ΙΕ' Εφο¬ 
ρείας Προϊστορικών & Κλασσικών Αρχαιοτήτων, του 
Υπουργείου Πολιτισμού. 

13. Το υπ’ αριθμ. 446/3.3.2003 έγγραφο της 11ης Εφο¬ 
ρείας Βυζαντινών Αρχαιοτήτων, του Υπουργείου Πολιτι¬ 
σμού, αποφασίζουμε: 

1.- Ορίζουμε τους παρακάτω πολεοδομικούς και κτιριο- 
δομικούς όρους, κατά παρέκκλιση από κάθε κείμενη διά¬ 
ταξη, για την ανέγερση του "Γενικό Κατάστημα Κράτησης 
Δυτικής Μακεδονίας" στο γήπεδο έκτασης 104.250 τ.μ., 
όπως αυτό απεικονίζεται στο συνημμένο τοπογραφικό 
διάγραμμα με κλίμακα 1: 750 στοιχεία Α1-Α2-Α3-Α4-Α5- 
Α6-Α7-Α8-Α9-Α10-Α11-Α12-Α13-Α14-Α1, που βρίσκεται 
στη θέση "Αγρόκτημα Φελλίου" του Δήμου Γ ρεβενών, Ν. 
Γ ρεβενών, ήτοι: 

α) Ελάχιστη απόσταση κτιρίων από όρια γηπέδου Δ = 
10,00 μ. 

β) Μέγιστο συνολικό ύψος κτιρίων: 8,60 μ. 

γ) Επιτρέπονται πάνω από το μέγιστο ύψος κτιρίων η κα¬ 
τασκευή στηθαίων μέγιστου ύψους 1,40μ., απολήξεις κλι¬ 
μακοστασίων με διαφυγή φύλακα μέγιστου ύψους 3,00 μ. 
δ) Επιτρέπεται η κατασκευή εντός του γηπέδου α’ επιβρα- 
δυντήρα (συμπαγής περιτοίχιση) ύψους από 6,00 μ. και β' 
επιβραδυντήρα (συμπαγής περιτοίχιση) ύψους 5,0 μ. 

ε) Επιτρέπεται να κατασκευαστούν 11 σκοπιές στον α' 
επιβραδυντήρα μέχρι ύψους 3,75 μ. πάνω από το ύψος 
αυτού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


στ) Εξασφαλίζονται 40 υπαίθριες θέσεις στάθμευσης 
αυτοκινήτων. 

2. - Ειδικότερα για την ανέγερση του "Πενικό Κατάστημα 
Κράτησης Δυτικής Μακεδονίας" καθορίζεται: 

Συνολική καλυπτόμενη επιφάνεια : 8.885,57 τ.μ. 

Συνολική δομημένη επιφάνεια : 13.035,65 τ.μ. 

Συνολικός όγκος: 43.269,85 κ.μ. 

Όροφοι: δύο (2) και υπόγειο. 

3. Αρμόδιος για τη μελέτη, την επίβλεψη της κατασκευ¬ 
ής και την ευθύνη της τήρησης των παραπάνω αναφερο- 
μένων και των πολεοδομικών κανονισμών για το έργο εί¬ 
ναι η εταιρεία "ΘΕΜΙΣ ΚΑΤΑΣΚΕΥΑΣΤΙΚΗ Α.Ε.". 


4.- Η παρούσα απόφαση μετά τη δημοσίευσή της στην 
Εφημερίδα της Κυβερνήσεως επέχει θέση οικοδομικής 
άδειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαΐου 2004 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΣΟΥΦΛΙΑΣ ΑΝΑΣΤ. ΠΑΠΑΛΗΓΟΥΡΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


4561 




ΕβΝΐκό Τυπογραφείο 

Γιο τεχνικούς λΟγους στο σχεδιάγραμμα 
έγινε σμίκρυνση κστάίίοσοστό *5 0 % 





ΣΤΑΘΜΗ -3.50 
ΥΠΟΓΕΙΟ 

ΚΛ. 1:750 

ΓΕΝΙΚΟ ΤΟΠΟΓΡΑΦΙΚΟ 

ΚΛ. 1:1000 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1667 (2) 

Κήρυξη ως αναδασωτέας έκτασης εμβαδού 1,861 
στρ. στη θέση «Αρκουδόγιαννη» Περιφέρειας 
Δ.Δ. Ελληνικών, Δήμου Αρτεμισίου, του Νομού Εύ¬ 
βοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις των άρθρων 24 παρ.1 και 117παρ.3του 
Συντάγματος. 

2. Τις διατάξεις του Ν. 2503/1997 11 Διοίκηση- Οργά¬ 
νωση - Στελέχωση της Περιφέρειας κ.λ.π.". 

3. Τις διατάξεις του Ν. 998/1979 11 Περί προστασίας των 
δασών και των δασικών εν γένει εκτάσεων της χώρας", 
όπως τροποποιήθηκαν με τον Ν. 3208/2003 και συγκεκρι¬ 
μένα: 

α) του άρθρου 41 παρ. 1 
β) του άρθρου 38 παρ. 1 

4. Τις διαταγές του Υπουργείου Γεωργίας : 
α) 160417/1180/8.7.1980 

β) 182447/3049/24.9.1980 

5. Την αριθ. 904/30.4.2004 πρόταση του Δασαρχείου I- 
στιαίας από την οποία προκύπτει ότι η έκταση που ανα- 
φέρεται στο θέμα είχε κατά το χρόνο καταστροφής της 
που έγινε από παράνομη αποψίλωση και διάνοιξη δρόμου 
κατά το χρονικό διάστημα Οκτώβριος 2003-Φεβρουάριος 
2004, από τον Νικόλαο Δημ. Βασιλείου, κάτοικο Ελληνι¬ 
κών, Δασικό χαρακτήρα κατά την έννοια του άρθρου 3 
παρ. 1 του Ν. 998/1979,όπως τροποποιήθηκε με τον Ν. 
3208/2003, καλυπτόμενη από χαλέπιο πεύκη με υπόροφο 
αειφύλλων - πλατύφυλλων και ως εκ τούτου επιβάλλεται 
η κήρυξη της ως αναδασωτέας. 

6. Την αριθ. 1496/5.5.2004 αναφορά και σύμφωνη γνώ¬ 
μη της Δ/νσης Δασών Ν. Εύβοιας, αποφασίζουμε: 



Κηρύσσουμε αναδασωτέα, τη διακατεχόμενη δασική έ¬ 
κταση ,εμβαδού 1,861 στρεμμάτων (ενός στρέμματος και 
οκτακόσιων εξήντα ενός χιλιοστών του στρέμματος) στη 
θέση "Αρκουδόγιαννη", περιφέρειας Δ.Δ. Ελληνικών, Δή¬ 
μου Αρτεμισίου με σκοπό, αφ’ενός μεν τη διατήρηση του 
δασικού της χαρακτήρα, ώστε να αποκλειστεί η διάθεσή 
της για άλλο προορισμό, αφ’ετέρου δε την επαναδημι- 
ουργίατης δασικής βλάστησης με φυσική ή τεχνητή ανα¬ 
γέννηση. 

Προσδιορίζεται από τα στοιχεία Α, Β, Γ, Δ, Α όπως φαί¬ 
νεται στο συνημμένο διάγραμμα το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Με διακατεχόμενο δάσος χαλεπίου πεύκης 
Ελληνικών. 

Δυτικά: Με διακατεχόμενο δάσος χαλεπίου πεύκης Ελ¬ 
ληνικών. 

Βόρεια: Με αγροτοδασικό δρόμο. 

Νότια: Με διακατεχόμενο δάσος χαλεπίου πεύκης Ελ¬ 
ληνικών. 

Η απόφαση αυτή ισχύει από της κοινοποιήσεώς της αρ- 
μοδίως και προ της δημοσιεύσεώς της στη Εφημερίδα 
της Κυβερνήσεως (άρθρο 37 Ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
Π.Δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 11 Μάίου 2004 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































